אייל ג'מילי הולצקר

אייל ג'מילי הולצקר (נולד ב-26 בדצמבר 1976) הוא צייר, צלם ואמן רב תחומי ישראלי המתגורר בפלורידה שבארצות הברית.
== קורות חיים ==

אייל ג'מילי-הולצקר נולד בחדרה והחל את דרכו בצילום בשנת 1992 במהלך לימודיו לאמנות פלסטית בתיכון חדרה יצר מיצג וידאו ארט "כתמים לבנים במדבר" במדבר יהודה, קומפוזיציות של אנשים עטופים עם סדינים לבנים<ref></ref>. בשירותו הצבאי שימש כצלם וידאו צבאי ביחידת ניסויים של חיל החימוש. לאחר שחרור מצה"ל למד עיצוב תעשייתי, באקדמיה לאמנות ועיצוב בצלאל בירושלים וחלק מעבודותיו פורסמו בעיתונות<ref></ref>. עם סיום לימודיו התמקד בצילום ובבימוי וידאו. הוא מצלם עבור מסעדות יוקרה, וצילם מתכוני וידאו עבור מותגים כגון: שטראוס, תנובה, משק צוריאל ועוד. עבודותיו הוצגו במגזין האופנה VOGUE<ref></ref>.

החל משנת 2014 בעקבות מחלת הסרטן של בת זוגו, שני הולצקר, הוא החל להתמקד בצילום מזון לתזונה בריאה. בארצות הברית אייל יצר קמפיינים עבור חברות בעלות שם בינלאומי, כמו חברת החרדל העולמית "Maille", ומותג הסירים "Le Creuset". יצירותיו נרכשו על ידי בנק לאומי עבור אוסף האמנות העכשווית של הבנק, וכן על ידי האספנית רותי שטרית. בשנת 2017 הוא הוציא לאור ספר עם מבחר מעבודותיו בשם "Food photography by Eyal Gamili Holtzeker".

בשנים האחרונות, החל אייל לצלם סדרת סרטוני רשת בשם The story of. הסדרה בנויה מקליפים דוקומנטריים קצרים המציגים את הסיפור של מקומות ותרבויות מסביב לעולם. הסרט הראשון בסדרה היה בשנת 2018 על קובה The story of Cuba<ref></ref> איתו זכה במקום שני בתחרות הצילום הבינלאומית Q53 .ב-2019 הפיק את הסרט השני The story of Sinai<ref></ref>. בשנת 2018 ג'מילי זכה במקום השלישי בתחרות Chromatic Awards Grand prize professional<ref></ref>. צילומיו נבחרו לתמונת היום באתר של הנשיונל גאוגרפיק<ref></ref>.

לאורך השנים צילומים של אייל הופיעו בערוצי הדיגיטל והטלוויזיה השונים ברחבי העולם בהם ערוצי האוכל של ynet, כלכליסט, וואלה, על השולחן<ref></ref><ref></ref>, הארץ ומגזין מטפסים<ref></ref>. בשנת 2021 עלתה סדרת הקולינריה של נטפליקס "High on the Hog"<ref></ref> בה שולבו צילומיו.

נכון ל-2021, הוא מתגורר בפלורידה עם אשתו שני, ולשניים חברת הפקות תוכן למזון.

== תערוכות ופרסים ==
*1994 - תערוכה אישית בבית האמנים- בית פינברג בחדרה
*2008 - אומנות סודית 3 של בנק לאומי
*2009 - גלריית החווה לאמנות אקולוגית
*2015 - Expo Milano
*2018 - זכייה במקום שני בתחרות הצילום הבינלאומית Q53 עם The story of Cuba<ref></ref>
*2018 - זכייה במקום שלישי בתחרות Chromatic Awards Grand prize professional
*2017 - ספר עם מבחר מעבודותיו בשם "Food photography by Eyal Gamili Holtzeker"
*תמונת היום בנשיונל ג'יאוגרפיק

== קישורים חיצוניים ==

* 
*[https://www.dropbox.com/s/jc29dckknkrt1uw/כתבה.jpg?dl=0&fbclid=IwAR23zPti7QSEIH9A-f-ztvJ_k68Hy6lCDntlmE1d5jtUHWS6Q_Qv09fPKDo מנורות בעיצוב אייל ג'מילי בכתבה בזמנים מודרניים]
* [https://www.saatchiart.com/AbstractZen עבודות של אייל בגלריה saatchi art]
* [http://www.abstractzen.com/ אתר האינטרנט הרשמי של אייל ג'מילי הולצקר]
*[https://www.youtube.com/playlist?list=PLrTRH-WVUUhdkwBXIQ2OZ5dbli_gOEF0n סדרת רשת "חוצה ישראל - מסע קולינרי כשר" עם השף תום פרנץ]
*[https://www.youtube.com/playlist?list=PLrTRH-WVUUhcmVS8mlM2r8MEiqTMz_o9p פרויקט משותף של אוכל מזרח-תיכוני עם השפית נוף עתאמנה אסמאעיל]
*[https://www.youtube.com/watch?v=x0bgVbRm_n0 בימוי וצילופ קליפ לשיר "דרך" בביצוע אריק סיני ויפעת תעשה]
*[https://www.foo-food.com/frank-azulay פרויקט בישול משולב עם פרחים עם השף פרנק אזולאי]
*[https://www.youtube.com/watch?v=Am71v-pjB5E פרויקט משותף עם עודד ברנר מבעלי מותג השוקולד מקס ברנר]
*[https://www.israelhayom.co.il/article/371677 צילומים עם השף קונדיטור האיטלקי ג'אנלוקה פוסטו]
*[https://youtu.be/YKCCksE1Y2M פרויקט וידאו-דאנס עם רקדנית הפלמנקו שרון שגיא Flamenco Dream Night]
* [https://www.youtube.com/watch?v=sbwo5MsafTY Videography Workshop by Eyal Gamili Holtzeker At Rotary Club Westchase Tampa Florida], יוטיוב

==הערות שוליים==

קטגוריה:פלורידה: אישים
קטגוריה:ציירים ישראלים
קטגוריה:צלמים ישראלים
קטגוריה:חיילי חיל החימוש
קטגוריה:בוגרי בצלאל, אקדמיה לאמנות ועיצוב
קטגוריה:בוגרי תיכון חדרה
קטגוריה:ישראלים שנולדו ב-1976